Kroonstad-spoorongeluk

Op 4 Januarie 2018 bots 'n trein, wat deur Shosholoza Meyl bedryf word, met 'n vragmotor by 'n spooroorgang naby Kroonstad in die Vrystaat (Suid-Afrika). Die trein het ontspoor en verskeie waens het aan die brand geslaan. Een-en-twintig mense is dood en 254 is beseer.

 Ongeluk 
Teen ongeveer 09:15 plaaslike tyd (07:15 UTC) op 4 Januarie 2018 was 'n passasierstrein, wat deur Shosholoza Meyl bedryf word, met 429 passasiers van Port Elizabeth na Johannesburg onderweg toe dit met 'n vragmotor bots by die spooroorgang by die Geneva-stasie tussen Hennenman en Kroonstad, sowat 200 kilometer suidwes van Johannesburg.

Volgens ooggetuies het die vragmotor versuim om by die spooroorgang te stop. 

 Verwysings 

Kategorie:Geskiedenis van Suid-Afrika
Kategorie:Rampe
Kategorie:Vervoer in Suid-Afrika
Kategorie:Vrystaat